บลจ.ทิสโก้ส่ง โรลอัพ6เดือนรองรับลูกค้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.ทิสโก้ แนะลงทุนรอจังหวะดอกเบี้ยขาขึ้น ส่งกองทุนตราสารหนี้ 6 เดือนขายต่อ รองรับความต้องการลูกค้า
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยถึงทิศทางอัตราดอกเบี้ยของไทยในปีนี้ว่า ยังมีโอกาสขยับขึ้นอย่างต่อเนื่อง ส่งผลให้การลงทุนระยะสั้นได้รับความสนใจจากนักลงทุนอย่างดี เห็นได้จากต้นปีที่ผ่านมา บลจ.ทิสโก้ ได้เสนอขายกองทุนเปิดทิสโก้ตราสารหนี้โรลอัพ 345 ออกมาตอบสนองความต้องการให้กับผู้ที่สนใจลงทุนระยะสั้น เพื่อเพิ่มโอกาสในการรับผลตอบแทนที่สูงขึ้นอย่างต่อเนื่อง 
“ล่าสุด บลจ.ทิสโก้ ส่งกองทุนเปิดทิสโก้ตราสารหนี้โรลอัพ 6 ออกมารองรับความต้องการของนักลงทุนอีกรอบ ซึ่งจะเน้นลงทุนในตราสารหนี้คุณภาพในประเทศโดยไม่กำหนดอายุโครงการ มูลค่าโครงการ 1,000 ล้านบาท โดยจะเสนอขายทุกๆ 6 เดือน เสนอขายครั้งแรกระหว่างวันที่ 2128 ก.พ. 2554 ผู้ที่สนใจสามารถจองซื้อขั้นต่ำ 2 หมื่นบาท ได้ที่ธนาคารทิสโก้ ทุกสาขา
กองทุนเปิดทิสโก้ตราสารหนี้โรลอัพ 6 จะเน้นการลงทุนในระยะสั้น โดยจะลงทุนในตราสารหนี้คุณภาพในประเทศระยะสั้น อาทิ ตั๋วแลกเงินและหุ้นกู้ภาคเอกชน ที่ให้ผลตอบแทนสูงในสภาวะทิศทางดอกเบี้ยอยู่ในช่วงขาขึ้น เนื่องจากแนวโน้มเศรษฐกิจภายในประเทศมีการฟื้นตัวอย่างชัดเจน เชื่อว่าจะเป็นปัจจัยสำคัญที่จะช่วยสร้างผลตอบแทนให้กับนักลงทุนได้ดี 
ทั้งนี้ เมื่อครบ 6 เดือน หากผู้ลงทุนไม่ต้องการขายคืน กองทุนจะนำเงินลงทุนไปลงทุนต่อในตราสารหนี้และเงินฝาก ทำให้ไม่ต้องมีภาระในการโยกย้ายเงินไปรอซื้อกองทุนอื่น